open-index/open-wikipedia-markdown huggingface dataset:
சுரேசுவர் சிங்

**சுரேசுவர் சிங்**  (Sureshwar Singh)  இந்தியாவைச் சேர்ந்த ஓர்  அரசியல்வாதியாவார்.  விவசாயியான இவர் உத்தரப் பிரதேசத்தின் பகராயிச் மாவட்டத்தின் மகாசி சட்டமன்றத் தொகுதியில் வெற்றி பெற்று 18 ஆவது உத்தரபிரதேச சட்டமன்றத்தில் உறுப்பினர் ஆனார்.  பாரதிய சனதா கட்சியின் உறுப்பினராக அரசியலில் இயங்கினார்.

## ஆரம்பகால வாழ்க்கை.
சுரேசுவர் சிங் 1962 ஆம் ஆண்டு சூன் மாதம் 19 ஆம் தேதியன்று   உத்தரபிரதேசத்தின் பகராயிச்சில்  சுகத் ராச்சு சிங்கின் மகனாக ஓர் இந்து குடும்பத்தில் பிறந்தார்.  1983 ஆம் ஆண்டில்  கங்கா என்ற பெண்ணை திருமணம் செய்து கொண்டார். இவர்களுக்கு நான்கு குழந்தைகள் உள்ளனர்.

## கல்வி
சுரேசுவர் சிங் தனது பள்ளிப்படிப்பை 1981 ஆம் ஆண்டில் பிரயாக்ராச்சில் உள்ள உத்தரபிரதேச மாநில உயர்நிலைப் பள்ளி மற்றும் இடைநிலைக் கல்வி வாரியத்துடன் இணைந்த காந்தி இடைநிலைக் கல்லூரியில் படித்து முடித்தார்.

## பதவிகள்

## மேலும் காண்க
* பதினெட்டாவது உத்தரப் பிரதேச சட்டப்பேரவை
* உத்தரப் பிரதேச சட்டப் பேரவை

## மேற்கோள்கள்

பகுப்பு:உத்தரப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1962 பிறப்புகள்
கு. தங்கராஜ்

**குமாரசாமி தங்கராஜ்** (*Kumarasamy Thangaraj*) என்பவர் இந்திய மரபியலாளரும், மூலக்கூறு உயிரியல் ஆய்வாளரும் ஆவார். தமிழ்நாட்டைச் சார்ந்த இவர், ஐதராபாத்தில் உள்ள உயிரணு மற்றும் மூலக்கூறு உயிரியல் மையத்தின் மூத்த அறிவியலாளர் ஆவார். இவரது ஆய்விற்காக இந்திய அரசு இந்திய குடிமக்களுக்காக வழங்கப்படும் நான்காவது உயரிய விருதான பத்மசிறீ விருதினை வழங்கியுள்ளது.

## கல்வி
தமிழ்நாட்டில் காஞ்சிபுரம் மாவட்டம் செய்யூரில் 2 சூன் 1963ஆம் ஆண்டு பிறந்த தங்கராஜ், சென்னைப் பல்கலைக்கழகத்தில் 1984ஆம் ஆண்டு இளநிலை அறிவியல் படிப்பினையும், 1988ஆம் ஆண்டு முதுநிலை அறிவியல் படிப்பினையும் முடித்தார். ஆய்வியல் நிறைஞர் ஆராய்ச்சிப் படிப்பினை 1989 முடித்தப் பின்னர் சென்னைப் பல்கலைக்கழக தரமணி வளாகத்தில் முனைவர் பட்ட ஆராய்ச்சினை மரபியலில் மேற்கொண்டு 1996-இல் முனைவர் பட்டத்தினைப் பெற்றார்.

## ஆய்வுப்பணி
முனைவர் பட்டம் பெறுவதற்கு சிறிது காலத்திற்கு முன்பு 1993ஆம் ஆண்டு ஐதராபாத்திலுள்ள  உயிரணு மற்றும் மூலக்கூறு உயிரியல் மையத்தில் அறிவியலளாராகப் பணியில் சேர்ந்து படிப்படியாக பணிமேம்பாடுடன் இம்மையத்தில் மூத்த அறிவியலாளராகப் பணியாற்றி வருகிறார்.

தங்கராஜ் முதன்மையாக மனித மக்கள்தொகை மரபியல் குறித்து விரிவான ஆராய்ச்சிகளை மேற்கொண்டுள்ளார். இவரது முக்கிய கண்டுபிடிப்புகள் வருமாறு:

### இந்திய மக்கள்தொகையின் தோற்றம்
இந்திய மக்கள்தொகை முக்கியமாக இரண்டு மூதாதையர் குழுக்களிடமிருந்து (ANI - வட இந்திய மூதாதையர்கள், ASI - தென்னிந்திய மூதாதையர்கள்) உருவானது என்பதை நிரூபித்தார்.

### அந்தமான் பழங்குடியினர்
அந்தமான் தீவுகளில் உள்ள 'கிரேட் அந்தமானீஸ்' மற்றும் 'ஓங்கே' பழங்குடியினர், ஆப்பிரிக்காவிலிருந்து இடம்பெயர்ந்த முதல் நவீன மனிதர்களின் வாரிசுகள் என்பதை வெளிப்படுத்தினார்.

### மரபணு நோய்கள்
இந்தியாவில் நிலவும் சாதி அமைப்பு மற்றும் நெருங்கிய உறவினர்களுக்குள் நடைபெறும் திருமணங்கள் (Consanguinity) காரணமாக ஏற்படும் மரபணு நோய்கள் குறித்து விரிவான ஆய்வுகளை மேற்கொண்டார்.

கோவிட்-19: கொரோனா வைரஸின் மரபணு வரிசைமுறை (Genome Sequencing) ஆய்வுகளில் இவர் முக்கிய பங்கு வகித்தார்.

## விருதுகள்
* பத்மசிறீ, 2026, இந்திய அரசு
* இராச்டிரிய விஞ்ஞான் புரசுகார் விருது (விஞ்ஞான்சிறீ) 2025, இந்திய அரசு
* ஜே. சி. போசு ஆய்வு நிதி, 2025, அறிவியல் மற்றும் தொழிலக ஆய்வு மன்றம்
* ஐக்கிய இராச்சிய இந்தியா கல்வி ஆராய்ச்சி செயல்பாட்டு விருது, 2007-2011
* இராமன் ஆய்வு நிதி, அறிவியல் மற்றும் தொழிலக ஆய்வு மன்றம் 2006-2007
* இராச்டிரிய இரத்தினம் விருது, 2006
* உறுப்பினர் - இந்திய தேசிய அறிவியல் அகாதமி 
* உறுப்பினர்  - இந்திய அறிவியல் அகாடமி (IASc)
* சன் பார்மா ஆராய்ச்சி விருது (மருத்துவ அறிவியல் துறை)

## மேற்கோள்கள்

பகுப்பு:பத்மசிறீ விருது பெற்ற அறிவியலாளர்கள்
பகுப்பு:1963 பிறப்புகள்
பகுப்பு:தமிழ் உயிரியலாளர்கள்
தேராப்பூர் சட்டமன்றத் தொகுதி

**தேராப்பூர் சட்டமன்றத் தொகுதி** (*Derapur Assembly constituency*) இந்தியாவின் உத்தரப் பிரதேசத்தில் உள்ள உத்தரப் பிரதேச சட்டமன்றத்தின் ஒரு தொகுதியாகும். இது 1957 முதல் 2012 வரை செயல்பாட்டிலிருந்தது. எல்லை மறுநிர்ணயத்திற்குப் பிறகு, இந்த தொகுதி நீக்கப்பட்டது. இது இரசூலாபாத் மற்றும் சிக்கந்திரா சட்டமன்றத் தொகுதி என்று அறியப்பட்டது.

## சட்டப்பேரவை உறுப்பினர்கள்

## மேலும் காண்க
* இராமாபாய் நகர் மாவட்டம்

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பேராக் மாநிலத் தேர்தல் 2022

**பேராக் மாநிலத் தேர்தல் 2022** (மலாய்: *Pilihan raya negeri Perak 2022*; ஆங்கிலம்: *2022 Perak state election*) என்பது மலேசியாவின் பேராக் மாநிலத்தில் 19 நவம்பர் 2022 அன்று நடைபெற்ற பேராக் மாநிலச் சட்டமன்றத்தின் 15-ஆவது தேர்தலைக் குறிப்பிடுவதாகும். இந்தத் தேர்தல் 15-ஆவது பேராக் மாநிலச் சட்டமன்றத்தின் 59 உறுப்பினர்களைத் தேர்ந்தெடுப்பதற்காக நடைபெற்றது. மலேசிய 2022 பொதுத் தேர்தலுடன் ஒரே நேரத்தில் பேராக் மாநிலத் தேர்தலும் நடைபெற்றது.

தேர்தல் முடிவுகள் ஒரு தொங்கு சட்டமன்றத்தை ஏற்படுத்தியது. பெரிக்காத்தான் நேசனல் (**PN**) 26 இடங்களிலும், பாக்காத்தான் அரப்பான் (**PH**) 24 இடங்களிலும், தற்போதைய பாரிசான் நேசனல் (**BN**) 9 இடங்களிலும் வெற்றி பெற்றன. இருப்பினும், தேர்தலுக்கு இரண்டு நாட்களுக்குப் பிறகு, பேராக்கின் மந்திரி புசார் சாராணி முகமது மீண்டும் மாநில முதல்வராக நியமிக்கப்பட்டார். மேலும் 2022 நவம்பர் 21 அன்று மாநில அரசாங்கம் அமைக்கப்பட்டது. 

## கூட்டணி அரசு

பாரிசான் நேசனல் மற்றும் பாக்காத்தான் அரப்பான் உடன்படிக்கைக்குப் பிறகு மாநில கூட்டணி அரசு உருவாக்கப்பட்டது. அத்துடன் மாநில அரசாங்கத்தை அமைக்கத் தேவையான 30 சட்டமன்ற உறுப்பினர்களின் எளிய பெரும்பான்மையுடன் கூட்டணி அரசு அமைக்கப்பட்டது. அதாவது பாக்காத்தான் அரப்பான் கூட்டணியிலிருந்து 24 சட்டமன்ற உறுப்பினர்கள்; மற்றும் பாரிசான் நேசனல் கூட்டணியிலிருந்து 9 சட்டமன்ற உறுப்பினர்கள்; மொத்தம் 33 சட்டமன்ற உறுப்பினர்களின் ஆதரவால் பேராக் மாநிலக் கூட்டணி அரசு அமைக்கப்பட்டது.

இந்த நிகழ்வு, இதற்கு முன்னர் கடுமையான அரசியல் போட்டியாளர்களாக இருந்த பாரிசான் நேசனல் மற்றும் பாக்காத்தான் அரப்பான் இடையிலான வரலாற்றுச் சிறப்புமிக்க முதல் அரசியல் ஒத்துழைப்பு நிகழ்வு என அறியப்படுகிறது. 2022 நவம்பர் 22 அன்று, மாநில அரசாங்கத்தின் நிர்வாகக் குழுவின் (**EXCO**) உறுப்பினர்கள் நியமிக்கப்பட்டனர். 

பேராக் மாநில ஆட்சிக்குழு வரிசையில் பாரிசான் நேசனல் கூட்டணிக்கு 3 இடங்களும் பாக்காத்தான் அரப்பான் கூட்டணிக்கு 7 இடங்களும் வழங்கப்பட்டன. அதிக எண்ணிக்கையிலான பாக்காத்தான் அரப்பான் பேராக் மாநில ஆட்சிக்குழு உறுப்பினர்கள் நியமிக்கப்பட்டதற்கான காரணம் பாக்காத்தான் அரப்பான் என்பது அப்போதைக்கு முதன்மைக் கூட்டணியாக விளங்கியது. அதே காலக்கட்டத்தில் பாரிசான் நேசனல் என்பது மாநில அரசாங்கத்தில் ஒரு சிறிய கூட்டணியாக இருந்தது.

## தொகுதிகள்
பேராக் மாநில சட்டமன்றத்தின் அனைத்து 59 தொகுதிகளிலும் சட்டமன்றத் தேர்தல் நடைபெற்றது.

## மாநிலத் தேர்தல் முடிவுகள்

## மேலும் காண்க
* மலேசியப் பொதுத் தேர்தல், 2022
* பெர்லிஸ் மாநிலத் தேர்தல் 2022
* கெடா மாநிலத் தேர்தல் 2023
* கிளாந்தான் மாநிலத் தேர்தல் 2023
* திராங்கானு மாநிலத் தேர்தல் 2023
* மலேசியத் தேர்தல் வட்டாரங்களின் பட்டியல்
* மலேசியத் தேர்தல் தொகுதிகள்

## மேற்கோள்கள்

## குறிப்புகள்

## வெளி இணைப்புகள்

பகுப்பு:மலேசியாவில் தேர்தல்கள்
பகுப்பு:2022 தேர்தல்கள்
காந்தி டாக்ஸ்

**காந்தி டாக்ஸ்** என்பது 2026இல் வெளிவந்த உரையாடல் இல்லாத திரைப்படம் ஆகும். விஜய் சேதுபதி, அரவிந்த்சாமி, அதிதி ராவ் ஹைதாரி, சித்தார்த் ஜாதவ் ஆகியோர் நடித்துள்ளனர். 2023 ஆம் ஆண்டு நடைப்பெற்ற 54வது இந்திய சர்வதேச திரைப்பட விழாவில் இப்படம் திரையிடப்பட்டது. ஏ. ஆர். ரகுமான் இசையமைத்துள்ளார். 

சனவரி 30, 2026 அன்று திரையரங்குகளில் வெளியானது.

## கதைச் சுருக்கம்
மும்பையில் புறாக்கூடு போன்ற சிறிய குடியிருப்பில் வசித்து வருகிறார் மகாதேவ். வயதான, நோய்வாய்ப்பட்ட தாயுடன் வாழ்ந்து வருகிறான். பல ஆண்டுகளாக வேலை தேடி அலைந்தாலும் வேலை கிடைக்காமல் இருக்கிறது. இறந்து போன தந்தையின் அரசு வேலையை பெறுவதற்காக முயற்சிக்கிறான். ஆனால், லஞ்சம் கொடுக்க முடியாததால் அந்த வேலையும் கிடைக்காமல் போகிறது. ஒரு நேர உணவுக்கே கஷ்டப்படும் நிலையில் இருக்கிறான். எதிர் வீட்டில் வசிக்கும் பெண்ணை காதலிக்கிறான்.

மற்றொரு பக்கம், மும்பையில் செல்வந்தராக வாழ்ந்து வருகிறார் மோகன் போஸ்மேன். பெரும் வணிக சாம்ராஜ்யத்தை நடத்தி வருகிறார். திடீரென, வணிக எதிரிகளின் சூழ்ச்சியால் அவரின் வணிகம் வீழ்ச்சி அடையத் தொடங்குகிறது. அவரின் கனவுத் திட்டம் தீயில் எரிந்து சாம்பலாகிறது. சொத்துகள் பறிமுதல் செய்யப்படுகின்றன. முதலீட்டாளர்கள் கடனுக்காக நெருக்கடி கொடுக்கத் தொடங்குகின்றனர். பெரும் கடன் சுமையில் சிக்கித் தவிக்கிறார்.

வறுமையில் வாடும் மகாதேவ், செல்வந்தர் போஸ்மேனிடம் இருந்து பணத்தை திருடலாம் என்று திட்டமிடுகிறான். அவரது பங்களாவிற்குள் நுழைகிறான். அதே நேரத்தில், போஸ்மேனும் வேறொரு திட்டத்துடன் தனது பங்களாவையே தீக்கிரையாக்க முயற்சிக்கிறார். அங்கே இன்னொரு திருடனும் நுழைந்திருக்கிறான். 

பங்களாவிற்குள் மூன்று நபர்கள் வெவ்வேறு நோக்கங்களுடன் சந்திக்கின்றனர். கண்டுபிடிக்கப்படாமல் இருக்க அவர்கள் மேற்கொள்ளும் முயற்சிகள், அவர்களுக்குள் நிகழும் மோதல்கள், ஒருவரை ஒருவர் மறைத்து நடக்கும் சம்பவங்கள் நடக்கிறது. 

வறுமையில் வாடும் மனிதனும், செல்வத்தை இழந்த செல்வந்தரும் ஒரே இடத்தில் சந்திக்கும்போது என்ன நிகழ்கிறது, அவர்களது வாழ்க்கையில் என்ன மாற்றங்கள் ஏற்படுகின்றன என்பதே படத்தின் மையக்கருத்து.

## நடிகர்கள்
* விஜய் சேதுபதி - மகாதேவ்
* அரவிந்த்சாமி - மோகன் போஸ்மேன்
* அதிதி ராவ் ஹைதாரி 
* சித்தார்த் ஜாதவ் - திருடன்

## விமர்சனங்கள்
தினமலர் நாளிதழில் வந்த விமர்சனத்தில் "ஒரு மாறுபட்ட கதையை விரும்புகிறர்களுக்கு, சத்தம் இல்லாத அந்த கால கருப்பு வெள்ளை படத்தை ரசிப்பவர்களுக்கு காந்திடாக்ஸ் பிடிக்கும். மற்றவர்களுக்கு இவர்கள் என்ன சொல்ல வருகிறார்கள். இதென்ன வீண் முயற்சி. ஒன்றுமே புரியலையே என்ற எண்ணம் வரும்" என்று எழுதி  மதிப்பீடிகளை வழங்கினர். இந்து தமிழ் திசை நாளிதழுக்காக டெக்ஸ்டர் எழுதிய விமர்சனத்தில் "மொத்தத்தில் வசனங்கள் இன்றி காட்சிகளின் வழியாக உணர்வுகளைக் கடத்தும் ஒரு கலை வடிவமாக வந்திருக்க வேண்டிய இந்த மவுனப் படம், அதன் நோக்கத்தில் வெற்றி பெறாமல் தடுமாறி இருக்கிறது" என்று எழுதியிருந்தார்.

ஆனந்த விகடன் வலைதளத்தில் வந்த விமர்சனத்தில், "முன்னணி நடிகர்களைக் கொண்டு சைலண்ட் திரைப்படம் என்கிற முயற்சியைச் சாத்தியப்படுத்தியிருக்கும் இயக்குநரைக் கைகுலுக்கி வாழ்த்தலாம். ஆனால், வழக்கமான கதை, வழக்கமான கருத்து போன்றவற்றால் அந்த முயற்சி திருவினையாகாமல் போக, இந்த 'காந்தி டாக்ஸ்' நம் காதுகளை முழுமையாக எட்டவில்லை" என்று எழுதினர்.

## மேற்கோள்கள்

## வெளியிணைப்புகள்
* 

பகுப்பு:உரையாடல் இல்லாத் திரைப்படங்கள்
பகுப்பு:2026 திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:அரவிந்த்சாமி நடித்த திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பதோலே

**பதோலே** *(Bhadole)*   என்பது இந்தியாவின் மகாரட்டிரா மாநிலத்தில் உள்ள கோலாப்பூர் மாவட்டத்தின் அட்கனங்கலே வட்டத்தில் வாரணா நதிப் படுகையின் ஓரத்தில் அமைந்துள்ள ஒரு பெரிய கிராமமாகும். 
## மக்கள் தொகை
2011 மக்கள் தொகை கணக்கெடுப்பின்படி, பதோல் கிராமத்தில் மொத்தம் 2,280 குடும்பங்கள் வசித்தன, இதில் 11,273 மக்கள் தொகையில் 5,848 ஆண்கள் மற்றும் 5,425 பெண்கள். இக் கிராமத்தின் சராசரி பாலின விகிதம் 928. மக்கள் தொகை கணக்கெடுப்பின்படி பதோலில் குழந்தை பாலின விகிதம் 824.

## எழுத்தறிவு
2011 ஆம் ஆண்டில்,  கிராமத்தின் கல்வியறிவு விகிதம் 81.42% ஆக இருந்தது. ஆண்களின் கல்வியறிவு விகிதம் 89.17% ஆகவும், பெண்களின் கல்வியறிவு விகிதம் 73.20% ஆகவும் இருந்தது.
## ஆளுகை
இந்திய அரசியலமைப்பு மற்றும் பஞ்சாயத்து ராஜ் சட்டம் (1992) படி, பதோல் கிராமம் 16 உறுப்பினர்கள் மற்றும் கிராம சேவகரின் உதவியுடன் கிராமத்தின் பிரதிநிதியாக தேர்ந்தெடுக்கப்பட்ட சர்பஞ்ச் (கிராமத் தலைவர்) என்பவரால் நிர்வகிக்கப்படுகிறது.

## அருகிலுள்ள இடங்கள்
அருகிலுள்ள இடங்கள் (தொலைவுகளுடன்) கினி (3 கிமீ),  வதர் தார்ஃப் வட்கான் (8.3 கிமீ), பெத் வட்கான் ( 3.8 கிமீ),   ஷிகான் (4.4 கிமீ),  ஹட்கனங்கலே (23.5 கிமீ),   [ எச்-2 கிமீ பூர் வழியாக ) ஜோதிபா (24.9 கிமீ),  பன்ஹாலா (33 கிமீ),   வாரணாநகர் (17.3 கிமீ).
## கல்வி
ஜெய் சிவராய் ஷிக்ஷன் பிரசாரக் மண்டலின் பதோலே உயர்நிலைப் பள்ளி பதோலே கிராமத்தில் ஒரு முதன்மையான பள்ளியாகும், மேலும் ஆண்கள் மற்றும் பெண்களுக்கான மாவட்ட கழக பள்ளிகளையும் கொண்டுள்ளது.
## மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:கோலாப்பூர்
ரத்னாகர் மிஷ்ரா

**ரத்னாகர் மிஷ்ரா** (Ratnakar Mishra) இந்திய அரசியல்வாதியும், உத்தரப் பிரதேசம் மாநிலத்தின் 17-வது சட்டமன்ற உறுப்பினரும் ஆவார். இவர் மிர்சாபூர் சதர் தொகுதியை பிரதிநிதித்துவப்படுத்துகிறார். இவர் பாரதிய ஜனதா கட்சியைச் சேர்ந்தவர். கடந்த பத்து ஆண்டுகளாக உத்தரப் பிரதேச பாரதிய ஜனதா கட்சியின் நிர்வாகக் குழு உறுப்பினராகவும் செயல்பட்டு வருகிறார்.

## ஆரம்ப வாழ்க்கை
அரசியலில் ஈடுபடுவதற்கு முன், ரத்னாகர் மிஷ்ரா விந்த்யாசல் பகுதியில் உள்ள புகழ்பெற்ற விந்த்யவாசினி அம்மன் கோவில் இன் முக்கிய தீர்த்த புரோகிதர்களில் ஒருவராக பணியாற்றினார்.  
பாரதிய ஜனதா கட்சியின் முக்கிய தலைவர்கள் லால் கிருஷ்ண அத்வானி முதல் அமித் ஷா வரை பலருக்கும் இவர் பூஜைகள் நடத்தியுள்ளார்.

2014 ஆம் ஆண்டு நடைபெற்ற மக்களவைத் தேர்தலில் பிரதமர் நரேந்திர மோடி வெற்றி பெறுவதற்காக சிறப்பு பூஜை நடத்தியதாக செய்தித்தாள்களில் குறிப்பிடப்பட்டது. அதே ஆண்டு நடைபெற்ற பிரதமர் நரேந்திர மோடியின் பதவியேற்பு விழாவில் இவர் சிறப்பு அழைப்பாளராக கலந்து கொண்டார்.

## அரசியல் வாழ்க்கை
2017 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், மிர்சாபூர் சதர் தொகுதியில் இருந்து போட்டியிட்டு 57,412 வாக்குகள் வித்தியாசத்தில் கைலாஷ் சௌராசியாவை தோற்கடித்து வெற்றி பெற்றார்.

2022 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், 1,18,642 வாக்குகள் பெற்று மீண்டும் வெற்றி பெற்றார்.

## பதவிகள்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
இரிங்கி கோல்

**இரிங்கி கோல்** (*Rinki Kol*) (பிறப்பு: 1989) இந்திய அரசியல்வாதி ஆவார். இவர் 13 மே 2023 முதல் உத்தரப் பிரதேச சட்டமன்ற உறுப்பினராக பணியாற்றி வருகிறார். இவர் மிர்சாபூர் மாவட்டத்தில் உள்ள சான்பே சட்டமன்றத் தொகுதியை பிரதிநிதித்துவப்படுத்துகிறார். இரிங்கி கோல், அப்னா தளம் (சோனேலால்) கட்சியைச் சேர்ந்தவர்.

2023ஆம் ஆண்டு நடைபெற்ற சான்பே சட்டமன்ற இடைத்தேர்தலில், சமாஜ்வாதி கட்சியின் வேட்பாளரை தோற்கடித்து இவர் வெற்றி பெற்றார். இந்தத் தேர்தல், முன்னாள் சட்டமன்ற உறுப்பினரும் இவரது கணவருமான இராகுல் பிரகாசு கோல் மறைவுக்குப் பிறகு நடைபெற்றது.

இரிங்கி கோல், மறைந்த முன்னாள் சட்டமன்ற உறுப்பினர் ராகுல் பிரகாசு கோலின் மனைவியும், மூத்த அரசியல்வாதி பகௌடி லால் கோலின் மருமகளும் ஆவார்.

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
புர்வா சட்டமன்றத் தொகுதி

**புர்வா சட்டமன்றத் தொகுதி** *(Purwa Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது உன்னாவு மாவட்டத்தில் அமைந்துள்ளது. புர்வா, உன்னாவு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
தோபா சட்டமன்றத் தொகுதி

**தோபா சட்டமன்றத் தொகுதி** (*Doaba Assembly constituency*) என்பது இந்தியாவின் உத்தரப் பிரதேசத்தின் பலியா மாவட்டத்தில் உள்ள பைரியா நகரத்தை உள்ளடக்கிய உத்தரப் பிரதேச சட்டமன்றத்தில் செயல்பாட்டிலிருந்த ஒரு சட்டமன்றத் தொகுதியாகும்.

பலியா மக்களவை தொகுதியின் ஐந்து சட்டமன்றத் தொகுதிகளில் தோபா ஒன்றாகும். 2008ஆம் ஆண்டுக்குப் பிறகு, இந்த தொகுதி பைரியா சட்டமன்றத் தொகுதியாக மாற்றப்பட்டது.

## சட்டப்பேரவை உறுப்பினர்கள்

## மேலும் காண்க
* பலியா மக்களவைத் தொகுதி
* பலியா மாவட்டம்
* உத்தரப்பிரதேசம்
* உத்தரப் பிரதேச சட்டப் பேரவை

## மேற்கோள்கள்

## வெளியிணைப்புகள்
* 
பகுப்பு: உத்தரப் பிரதேச சட்டமன்றத் தொகுதிகள்
ஹுபெர்டா (நீர்யானை)

[வலது|thumb|அமதோல் அருங்காட்சியகத்தில் ஹுபெர்டாவின் [பாடம் செய்தல்|பாடம் செய்யபட்ட உடல்.]]
**ஹூபெர்ட்டா** (*Huberta*, ஆரம்பத்தில் **ஹூபர்ட்** (*Hubert*) என்று பெயரிடப்பட்டது; அதன் பாலினம் இறந்த பிறகே கண்டறியப்பட்டது) என்பது தென்னாப்பிரிக்கா முழுவதும் நீண்ட தூரம் பயணித்த ஒரு நீர்யானை ஆகும்.  1928 நவம்பரில், ஹூபெர்ட்டா ஜூலுலாந்தில் உள்ள செயிண்ட் லூசியா கழிமுகத்தில் இருந்த தனது நீர்நிலையை  விட்டுப் புறப்பட்டு, அடுத்த மூன்று ஆண்டுகளில் 1,600 கிலோமீட்டர் (1,000 மைல்கள்) பயணம் செய்து கிழக்கு கேப் பகுதியை அடைந்தது. அந்த நேரத்தில், ஹூபெர்ட்டா தென்னாப்பிரிக்காவில் சற்று பிரபலமாகி, எங்கு சென்றாலும் கூட்டத்தை ஈர்த்தது. முதலில் அது ஒரு ஆண் என்று கருதப்பட்டது. பத்திரிகைகளால் ஹூபெர்ட் என்று செல்லப்பெயர் சூட்டப்பட்டது. பத்திரிகைகளில் வெளியான முதல் அறிக்கை 1928 நவம்பர் 23 அன்று *நேட்டால் மெர்குரி* இதழில் வெளியானது. அது நடாலில் ஒரு நீர்யானை காணப்பட்டதைப்ப் பற்றிக் குறிப்பிட்டது. அந்த செய்தி அறிக்கையுடன் ஹூபெர்ட்டா உயிருடன் இருந்தபோது எடுக்கப்பட்ட ஒரே ஒளிப்படம் வெளியிடப்பட்டது. 

டர்பனுக்கு வடக்கே சுமார் 15 கிலோமீட்டர் (9 மைல்) தொலைவில் உள்ள மிலங்கா ஆற்றின் முகத்துவாரத்தில் ஹுபெர்டா சிறிது காலம் தங்கியது. அப்போது அதைப் பிடித்துக் கொண்டுபோய் ஜோகன்னஸ்பர்க் உயிரியல் பூங்காவில் அடைக்க முயற்சிகள் நடந்தன. ஆனால் ஹுபெர்டா தப்பிச்சென்றது. அதன் பிறகு, இந்த நீர்யானை தெற்கே டர்பனுக்குச் சென்றது. அங்கு ஒரு கடற்கரை மற்றும் ஒரு கிளப்பின் வளாகத்திற்குள் நுழைந்தது. அங்கிருந்து உம்கேனி ஆற்றுக்குச் சென்றதும்,  சூலு மற்றும் சோசா மக்களால் போற்றப்பட்டது.

இறுதியாக, ஹுபெர்டா 1931 மார்ச்சில் தென்னாப்பிரிக்காவில் உள்ள கிழக்கு லண்டனுக்கு வந்தது. நடால் மாகாண சபையால் யாரும் அதை வேட்டையாடக் கூடாது என்று அறிவிக்கப்பட்ட போதிலும், ஒரு மாதத்திற்குப் பிறகு விவசாயிகளால் சுட்டுக் கொல்லப்பட்டது. பொதுமக்களின் கடும் எதிர்ப்பைத் தொடர்ந்து, அந்த விவசாயிகள் கைது செய்யப்பட்டு, அவர்களுக்கு 25 பவுண்டுகள் அபராதம் விதிக்கப்பட்டது. ஹுபெர்டாவின் உடல் மீட்கப்பட்டு பாடம் செய்ய இலண்டனுக்கு அனுப்பப்பட்டது. 1932 இல் தென்னாப்பிரிக்கா திரும்பியது, 20,000 பேர் அதனை வரவேற்றனர். பின்னர் அது குவான்சேவில் உள்ள அமதோலே அருங்காட்சியகத்தில் காட்சிக்கு வைக்கப்பட்டது.

எட்மண்ட் லிண்டாப் எழுதி, ஜேன் கார்ல்சன் படங்களை வரைந்த *"ஹூபர்ட் தி டிராவலிங் ஹிப்போபொட்டமஸ்"* என்ற குழந்தைகள் புத்தகத்தின் கருப்பொருள் ஹூபெர்ட்டா ஆகும். இந்த புத்தகம் 1961 இல் லிட்டில், பிரவுன் மற்றும் கம்பெனியால் வெளியிடப்பட்டது. 

## மேற்கோள்கள்

பகுப்பு:தனிப்பட்ட நீர்யானைகள்
பெனு மல்லா

**பெனு மல்லா** (*Benu Malla*) பிசுணுபூரின் பாக்தி மல்லா வம்சத்தின் 3ஆவது மன்னராக  இருந்தார். இவர் கிபி 720 முதல் 733 வரை ஆட்சி செய்தார். இவரது தந்தை ஜெய் மல்லா (கிபி 710-720) ஆவார். பெனு மல்லாவுக்குப் பிறகு, இவரது மகன் கினு மல்லா மல்ல வம்சத்தின் மன்னராக ஆனார். இவர் கிபி 733 முதல் 742 வரை ஆட்சி செய்தார்.

## மேற்கோள்கள்

பகுப்பு:மல்லபும் மன்னர்கள்
பகுப்பு:மல்லா மன்னர்கள்
ஆஃப்டர்பர்ன் திரைப்படம்

**ஆஃப்டர்பர்ன் திரைப்படம்** (*Afterburn (2025 film)*) என்பது 2025-இல் வெளியான ஒரு அமெரிக்க போஸ்ட்-அபோகாலிப்டிக் (Post-apocalyptic) அதிரடித் திரைப்படமாகும். ரெட் 5 காமிக்ஸின் (Red 5 Comics) வரைகலைப் புதினத்தைத் தழுவி உருவாக்கப்பட்ட ஆங்கிலத் திரைப்படம் ஆகும். இப்படத்தை ஜே.ஜே. பெர்ரி இயக்கியுள்ளார். இதில் டேவ் பாடிஸ்டா, சாமுவேல் எல். ஜாக்சன் மற்றும் ஓல்கா குரிலென்கோ ஆகியோர் முன்னணி கதாபாத்திரங்களில் நடித்துள்ளனர்.

## கதைக்களம்
ஒரு சக்திவாய்ந்த சூரியப் பிழம்பினால் (Solar Flare) பூமியின் ஒட்டுமொத்தத் தொழில்நுட்பமும் அழிந்து, உலகம் இருளில் மூழ்கிய 10 ஆண்டுகளுக்குப் பிறகு இக்கதை நடக்கிறது. முன்னாள் வீரரான ஜேக் (டேவ் பாடிஸ்டா), அழிந்த உலகில் எஞ்சியிருக்கும் விலைமதிப்பற்ற கலைப்பொருட்களைத் தேடும் வேட்டையராகப் பணிபுரிகிறார். அவர் 'மோனாலிசா' ஓவியத்தை மீட்கும் ஆபத்தான பணியில் ஈடுபடும்போது, அது உண்மையில் ஒரு அணு குண்டு என்பது தெரியவருகிறது. கொடூரமான ஆயுதக் கும்பலிடமிருந்து அந்த குண்டைப் பாதுகாத்து, எஞ்சியிருக்கும் மனிதகுலத்தைக் காக்க ஜேக் போராடுவதே இப்படத்தின் விறுவிறுப்பான கதையாகும்.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:2025 திரைப்படங்கள்
புராணம் (இலக்கணம்)

புராண பஞ்ச லட்சணம் - என்பது பழந்தொடர். 
இலட்சணம் என்னும் சொல்லைத் தமிழில் இக்கணம் என்று கூறிவருகிறோம்.
லட்சணம் என்றால் அழகு
மொழி இலக்கணம் என்பது மொழியின் அழகைக் காட்டும் நூல்.

தொல்காப்பிய இலக்கணத்தை "இயம்" என்று அதன் பாயிரம் குறிப்பிடுபிறது.
இங்கு இயம் என்பது மொயியை இயம்பும் அழகு.
தமிழ்மொழி இயம்பும் பாங்கு தொல்காப்பியத்தில் இயல்களாகப் பிரிக்கப்பட்டுள்ளது. 
இயல் என்பது உருவின் உறுப்பழகு. 

### சொல் விளக்கம்

பஞ்சாங்கத்தில் 5 வகையான உறுப்புகள் இருப்பது போல புராணம் 5 வகையான அழகுகளைக் கொண்டிருக்கும். 
# சருக்கம்
# பிரதி சருக்கம்
# மன்வந்தரம்
# வம்சம்
# வம்சானுசரியம் 
என்று வடமொழியில் இதனைக் கூறுவர். 

தமிழில் 
# உலகத் தோற்றம்
# ஒடுக்ககம்
# கால அளவு
# முனிவர் மரபு
# அரசர் மரபு
என்று இதனைக் கூறலாம்.

### புராணங்களில் கூறப்படுவன

* உலக சிருஷ்டி
* மனுவாதிகள் கால எல்லை
* பண்டைய மொழி
* அரச பரம்பரை
* முனிவர் பரம்பரை
* தலப் பெருமை
* தீர்த்த மகிமை
* மூர்த்திகளின் அவதாரம் (தோற்றம்)
* அவர்களின் லீலைகள்
* சமைய தருமங்கள் 
* சரியை பகுதிக்குரிய விரதங்கள் 
* துதிகள்
* சகஸ்ர நாமங்கள்
* மந்திரங்கள்
கிரியையாகிய 
* பூசை
* யோகம்
* ஞானம்
* கன்மம் 
* பக்தி
முதலானவை புராண நூல்களில் விரிவாகக் கூறப்பட்டிருக்கும்.

### அருங்கலச் செப்பு நூல் தரும் விளக்கம்

அருங்கலச் செப்பு என்னும் சைன சமய நூல் 
# என்றும் உண்டாக்கி
# இறையால் வெளிப்பட்டு நின்றதும்
# பெய்ப்பொருள் காட்டி
# உயிர்கட்கு அரண் ஆகி
# துக்கம் கெடுப்பது
நூல் என்று குறிப்பிடுகிறது. (செய்யுள் 9, 10)

இந்த நூலின் 4 பாடல்கள் புராண நூல்கள் எவ்வாறு இருக்கும் என்று குறிப்பிடுகின்றன.  

சரிதம், புராணம், அருத்த கியானம்
அரிதின் உரைப்பது நூல் 
வரலாறு, புனைகதை, 
* பொருளறிவு ஆகியவற்றை உரைப்பது நூல்
உலகின் கிடக்கையும் ஊழி நிலையும்
மலைவு இன்றி உரைப்பத் நூல் 
* உலகின் இருப்பு, ஊழிக்காலத்தில் அதன் நிலைமை ஆகியவற்றை உரைப்பது நூல்
இல்லறம் ஏனைத் துறவறம் என்று இவற்றைப்
புல்ல உரைப்பது நூல்
* இல்லறம், துறவறம் என்னும் வாழ்க்கை நெறிகளைக் கூறுவது நூல்.
கட்டொடு வீடும் உயிரும் பிற பொருளும் 
முட்டு இன்றிச் சொல்வது நூல் 
* உயிர் பெறும் வீடு, உடல் பெறும் பொருள் ஆகியவற்றைக் கூறுவது நூல்
இந்த 4 பாடல் கூற்றுகளும் புராண இலகணத்துக்குப் பொருந்தி வருகின்றன.

### மேற்கோள்

பகுப்பு:புராணங்கள்
கினு மல்லா

**கினு மல்லா** (*Kinu Malla*) மல்லபூமின் நான்காவது மன்னராக இருந்தவர் ஆவார். இவர் 733 முதல் 742 வரை ஆட்சி செய்தார்.

## வரலாறு
கிபி 733ஆம் ஆண்டு, கினு மல்லா தற்போது சிந்து என்று அழைக்கப்படும் இந்திரகன்சின் மன்னரை தோற்கடித்து தனது மல்ல இராஜ்ஜியத்தை விரிவுபடுத்தினார்.

## மேற்கோள்கள்

## ஆதாரங்கள்

பகுப்பு:மல்லபும் மன்னர்கள்
பகுப்பு:மல்லா மன்னர்கள்
நியோடிமியம்-கலப்பிட்ட கடோலினியம் ஆர்த்தோவனேடேட்டு

**நியோடிமியம்-கலப்பிட்ட கடோலினியம் ஆர்த்தோவனேடேட்டு** (*Neodymium-doped gadolinium orthovanadate*) என்பது கடோலினியம் ஆர்த்தோவனேடேட்டு (GdVO₄) என்ற படிகத்தில், சிறிய அளவில் நியோடிமியம் (Nd³⁺) அயனிகளை சேர்க்கும் போது உருவாகிறது. Nd:GdVO₄ என அழைக்கப்படுகிறது. இது டையோடு லேசர்-உந்தப்பட்ட திண்ம-நிலை லேசர்களுக்கான ஒரு செயல்திறன் மிக்க லேசர் ஊடகமாகும். பெரிய உமிழ்வு குறுக்குவெட்டுப் பரப்பு, லேசர் பெருக்கத்தை அடைவதற்கும், தூண்டப்பட்ட உமிழ்வைத் தொடங்குவதற்கும் தேவையான குறைந்தபட்ச உள்ளீட்டு சக்தி, பரந்த உறிஞ்சுதல் அலைவரிசை, முனைவாக்கப்பட்ட வெளியீடு ஆகிய பண்புகளில் நியோடிமியம்-கலப்பிட்ட இட்ரியம் அலுமினியம் கார்னெட்டை விட பல நன்மைகள் கொண்டுள்ளது. 

## ஒளியியல் பண்புகள்
அட்டவணையில் காணப்படுவது போல, ஒளிர்தல் ஆயுட்காலம் (தன்னிச்சையான உமிழ்வு ஆயுட்காலம்) என்பது Nd3+ அயனிச் செறிவைப் பொறுத்தது ஆகும். 

## மேற்கோள்கள்

பகுப்பு:நியோடிமியம் சேர்மங்கள்
பகுப்பு:கடோலினியம் சேர்மங்கள்
பகுப்பு:படிகங்கள்
பகுப்பு:வனேடேட்டுகள்
பட்டோடி சமஸ்தானம்

**பட்டோடி சமஸ்தானம்** (*Pataudi State*), பிரித்தானிய கிழக்கிந்திய கம்பெனியின் ஆட்சியின் கீழ், ஆப்கானித்தான் நாட்டின் கந்தகார் பகுதியில் வாழ்ந்த ஒரு பஷ்தூனிய இனத்தவர்களால் 1804ஆம் ஆண்டில் நிறுவப்பட்ட இராச்சியம் ஆகும். பட்டோடி சமஸ்தானப் பகுதி தற்கால பட்டோடி வருவாய் வட்டத்தின் அளவே ஆகும். பட்டோடி சமஸ்தானம் 1804 முதல் 1948 வரை நீட்டித்தது.  இந்திய விடுதலைக்குப் பின்னர் இந்தியாவுடன் இணைக்கப்பட்டது. 

இந்திய விடுதலைக்கு முன்னர் பட்டோடி நவாப்களில் புகழ்பெற்ற கிரிக்கெட் விளையாட்டு அணியின் தலைவர்  *இப்திக்கார் அலி கான் பட்டோடி* ஆவார். இந்திய விடுதலைக்குப் பின் கிரிக்கெட் விளையாட்டு வீரர் மன்சூர் அலிகான் பட்டோடி ஆவார். இவரது மகன் சைஃப் அலி கான் பிரபல இந்தி நடிகர் ஆவார்.

## ஆட்சியாளர்கள்
இதன் ஆட்சியாளர்கள் தங்கள் பெயருக்குப் பின் நவாப் எனும் பட்டம் சூட்டிக்கொள்வர். எனவே இதன் ஆட்சியாளர்களை பட்டோடி நவாப் என அழைப்பர்.

* பைஸ் தலாப் கான் (1804–1829)
*அக்பர் அலி கான்  (1829–1862)
* முகமது அலி தக்கி கான் (1862–1867)
* மகம்மது முக்தர் உசைன் (1867–1878)
* முகமது மும்தாஸ் உசைன் அலி கான் (1878–1898)
* முகமது முசாபர் அலி கான் (1898–1913)
* முகமஹு இப்ராகிம் அலி கான் (1913–1917)
* இப்திகார் அலி கான் பட்டோடி (1917–1948) 
* மன்சூர் அலிகான் பட்டோடி 
*  சைஃப் அலி கான் 

## மக்கள் தொகை

## இவற்றையும் பார்க்க
* இந்திய மன்னராட்சி அரசுகளின் பட்டியல்
## மேற்கோள்கள்

பகுப்பு:இந்தியாவின் மன்னராட்சிகள்
பகுப்பு:குர்கான் மாவட்டம்
மோகன்லால்கஞ்ச் சட்டமன்றத் தொகுதி

**மோகன்லால்கஞ்ச் சட்டமன்றத் தொகுதி** *(Mohanlalganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது லக்னோ மாவட்டத்தில் அமைந்துள்ளது. இது மோகன்லால்கஞ்ச் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
புராணம் - இயல்பு

அறிஞர் மு. அருணாசலம் தமிழில் உள்ள புராண நூல்களைத் தொகுத்து ஆராய்ந்து அவற்றில் காணப்படும் இயல்பை விளக்குகிறார்.  பெரும்பாலான விரிந்த புராணங்கள் பூர்வகாண்டம், உத்தரகாண்டம் என இரண்டு பிரிவுகளாய் உள்ளன. 

தொல்காப்பியம், சிலப்பதிகாரம், மணிமேகலை நூல்களில் உள்ளது போல், நூலில் உள்ள பதிவைக் காட்டும் பதிகம் எல்லா நூல்களிலும் அமைந்துள்ளது. 5000 பாடல் கொண்ட மச்சபுராணத்தில் பாயிரம்  மட்டும் 52 பாடல். 

எல்லா நூல்களின் தொடக்கத்திலும் கடவுள் வாழ்த்துப் பகுதி உள்ளது. இது அவரவர் மனம்போல் சுருக்கமாகவும் விரிவாகவும் உள்ளது. முனிவர்கள் கேட்க, நைமிசாரம் என்னுமிடத்தில் சூதமுனிவர் இப் புராணத்தைச் சொன்னார் என்று அவற்றில் சொல்லப்பட்டிருக்கும். பெருங்காப்பிய இலக்கண நெறிக்கேற்க நாட்டுச் சிறப்பு, நகர்ச் சிறப்பு ஆகியவை அவற்றில் கூறப்பட்டிருக்கும். 

இந்தப் புராணம் எந்தத் தெய்வத்துக்குரியது என்று சில புராணங்களில் சொல்லப்பட்டிருக்கும். வேறு சில மகாபுராணங்களில் உலகத் தோற்றம், உலக ஒடுக்கம் பற்றிக் கூறப்பட்டிருக்கும். இங்குக் காலம் பற்றிய விளக்கம் அமைவதுண்டு. தேவர்க்குரிய கால அளவுகள், யுகங்கள், யுகங்களில் மக்கள் இயல்பு முதலானவை இங்குச் சொல்லப்படும். சில புராணங்கள் கலியுக தர்மத்தை விரிவாகப் பேசும். இக்கால நடைமுறையில் உள்ள செய்திகள் இங்குக் கூறப்படும். இவற்றில் கற்பனைக் கண்ணோட்டமும் இருக்கும். 

அடுத்து, சூரியமண்டலம், பிற மண்டலங்கள், மூவகை உலகம், நாவலந்தீவு முதலிய 7 தீவு, 7 சமுத்திரம், நரகம் பற்றிய செய்தி இருக்கும். இவை கற்பனை. 

எல்லாப் புராணகளும் வருணாசிரம தர்மத்தை வலியுறுத்துகின்றன. அடுத்து அறிவு முதிர்ந்த முனிவர் மரபு, வீரம் மிக்க அரசர் மரபு ஆகியவை விரிவாகப் பேசப்படும். பல புராணங்களில் இறைவனைப் போற்றும் துதிப்பாடல்கள் பல  உள்ளன. 

14 ஆம் நூற்றாண்டு கடவுள்மாமுனிவர் பாடிய வாதவூரடிகள் புராணம் முழுவதும் பக்தியை மட்டுமே பேசுகிறது. 18 ஆம் நூற்றாண்டில் கச்சியப்பர் பாடிய தணிகை புராணம் கோவை நூல்களில் உள்ள அகத்துறைச் செய்திகளையெல்லாம் தொகுத்துக் கூறுகிறது. புராணம் பாடிய எல்லாப் புலவர்களும் சந்தப்பாடல்களை இணத்துள்ளனர். யமகம், திரிபு, மடக்கு அணிப்பாடல்களும் அவற்றில் உண்டு. 19 ஆம் நூற்றாண்டில் வாழ்ந்த மீனாட்சி சுந்தரம் பிள்ளை 4 அடியின் மிக்கு வந்த தாழிசைப் பாடல்களையும், மிறைகவிகளையும் தம் புராண நூல்களில் சேர்த்துள்ளார். 

## மேற்கோள்

பகுப்பு:புராணங்கள்
கனு மல்லா

**காவு மல்லா** & **கலு மல்லா** என்றும் அழைக்கப்படும் **கனு மல்லா** (*Kanu Malla*), மல்லபூம் இராச்சியத்தின் ஆறாவது மன்னர் ஆவார். இவர் கிபி 757 முதல் 764 வரை ஆட்சி செய்தார்.

## வரலாறு
கனு மல்லா காகதீய மாநிலத்தின் (தற்போது பத்ரசாயர் ) காகதீய மன்னரை தோற்கடித்து மல்லபூமின் எல்லையை விரிவுபடுத்தினார்.

## மேற்கோள்கள்

பகுப்பு:மல்லபும் மன்னர்கள்
பகுப்பு:மல்லா மன்னர்கள்
சூர் மல்லா

**சூர** மல்லா என்றும் அழைக்கப்படும் **சூர் மல்லா** (*Shur Malla*), மல்லபூம் இராச்சியத்தின் எட்டாவது மன்னர் ஆவார். இவர் 775 முதல் 795 வரை ஆட்சி செய்தார்.

## ஆட்சி
சூர் மல்லா மித்னாபூர் மாவட்டம் பாக்ரி பகுதியைக் கைப்பற்றி மல்லபூம் இராச்சியத்துடன் இணைத்தார்.

## மேற்கோள்கள்

## மேலும் படிக்க
* 

பகுப்பு:மல்லபும் மன்னர்கள்
பகுப்பு:மல்லா மன்னர்கள்
பெர்னாண்டோ பெசோவா

**பெர்னாண்டோ பெசோவா** (*Fernando Pessoa*) என்பவர் போர்த்துகீசிய நாட்டைச் சேர்ந்த ஒரு கவிஞராவார். பெர்னாண்டோ அண்டோனியோ நோகுவேரா டி செப்ரா பெசோவா என்பது இவருடைய இயற்பெயராகும். 1888 ஆம் ஆண்டு சூன் மாதம் 13 ஆம் தேதியன்று இவர் பிறந்தார். எழுத்தாளர், இலக்கிய விமர்சகர், மொழிபெயர்ப்பாளர் மற்றும் பதிப்பாளர் என பன்முகத்தன்மை கொண்டவராகவும் அறியப்படுகிறார். 20 ஆம் நூற்றாண்டின் மிக முக்கியமான இலக்கிய ஆளுமைகளில் ஒருவராகவும், போர்த்துகீசிய மொழியின் சிறந்த கவிஞர்களில் ஒருவராகவும் கருதப்படுகிறார். ஆங்கிலம் மற்றும் பிரெஞ்சு மொழிகளில் எழுதினார். அம்மொழிகளிலிருந்து மொழிபெயர்ப்புகளையும் செய்தார்.

பெர்னாண்டோ பெசோவா ஏறக்குறைய எழுபத்தைந்து பெயர்களில் குறுகிய காலத்தில்  எழுதிய படைப்புவளமிக்க எழுத்தாளராகத் திகழ்ந்தார். இப்பெயர்களில்  ஆல்பர்டோ கேய்ரோ, அல்வாரோ டி காம்போசு மற்றும் ரிக்கார்டோ ரெய்சு ஆகிய மூன்று பெயர்கள் தனித்து நிற்கின்றன. இவற்றை தன்னுடைய புனைப்பெயர்கள் என்று அவர் வரையறுக்கவில்லை. ஏனெனில் அது அவர்களின் உண்மையான சுதந்திரமான அறிவுசார் வாழ்வைப் பிரதிபலிக்கவில்லை என்று அவர் கருதினார். அதற்கு பதிலாக அவற்றை தான் கண்டுபிடித்த ஒரு சொல்லான பன்முகப் பெயர்கள் என்று அழைத்தார். இந்த கற்பனை நபர்கள் சில நேரங்களில் பிரபலமற்ற அல்லது தீவிரமான கருத்துக்களைக் கொண்டிருந்தனர்.

## மேற்கோள்கள்

பகுப்பு:1888 பிறப்புகள்
பகுப்பு:1935 இறப்புகள்
பகுப்பு:போர்த்துக்கேய எழுத்தாளர்கள்
கர்கா மல்லா

**கர்கா மல்லா** (*Kharga Malla*) மல்லபூமின் பன்னிரண்டாவது மன்னராக இருந்தார். இவர் கிபி 841 முதல் கிபி 862 வரை ஆட்சி செய்தார்.

## வரலாறு
இவரது இராணுவம் கரக்பூர் நகரத்தை கைப்பற்றிய பிறகு கர்கா மல்லாவின் பெயர் அதற்கு வழங்கப்பட்டது.

## மேற்கோள்கள்

## மூலங்கள்
* 
*

பகுப்பு:மல்லபும் மன்னர்கள்
ஜகத் மல்லா

**ஜகத் மல்லா** (*Jagat Malla*) மல்லா வம்சத்தின் பத்தொன்பதாவது மன்னராக இருந்தார். இவர் கிபி 994 முதல் கிபி 1007 வரை ஆட்சி செய்தார்.

## வரலாறு
ஜகதம்பா மா மிரின்மோயீ தேவி வழிகாட்டுதலின் படி, இவர் தனது தலைநகரை பிரத்யூணாப்பூரிலிருந்து பிசுணுபூருக்கு மாற்றியதாக நம்பப்படுவதால், ஜகத் மல்லா, மல்ல வம்சத்தின் வரலாற்றில் சிறப்பு கவனம் பெறுகிறார். புராணத்தின் படி, ஜகத் மல்லா ஒரு முறை பிசுணுபூருக்கு வேட்டையாடச் சென்றார். அப்போதைய பிசுணுபூர் அடர்ந்த காடுகளால் சூழப்பட்டிருந்தது. அந்த இடத்தில் ஒரு மரத்தின் கிளையில் அமர்ந்திருந்த ஒரு குரங்கு தனது வேட்டையாடும் நாய்களில் ஒன்றை மீண்டும் மீண்டும் தாக்குவதை அவர் கவனித்தார். அதைப் பார்த்த ஜகத் மல்லா மிகவும் ஆச்சரியப்பட்டார். மேலும் இந்த இடத்திற்கு நிச்சயமாக ஏதோ இயற்கைக்கு அப்பாற்பட்ட சக்தி இருப்பதாக நினைத்தார். பின்னர் மா மிரின்மோயி அவருக்குத் தோன்றி, தனது தலைநகரை பிசுணுபூருக்கு மாற்றச் சொல்ல அவரும் அவ்வாறு செய்தார். பிசுணுபூர் முன்பு ஒரு கிராமமாக இருந்ததாகவும், பாதுகாவலர் தெய்வமான விசுணுவின் பெயரிடப்பட்டதாகவும் கூறப்படுகிறது. கிபி 997இல். ஜகத் மல்லா மிரின்மோயி கோயிலை நிறுவினார். இவரது ஆட்சியின் போது, பிசுணுபூர் மிகவும் வளர்ந்ததாகவும், தன்னிறைவு பெற்றதாகவும் இருந்தது. ஜகத் மல்லா பதின்மூன்று ஆண்டுகள் ஆட்சி செய்தார். ஜகத் மல்லாவுக்குப் பிறகு பல மல்ல மன்னர்கள் ஆட்சிசெய்தனர். இவர்களில் பிருத்வி மல்லா (1295-1319), தினபந்து மல்லா (1334-1345) மற்றும் சிவ சிங் மல்லா (1370-1460) ஆகியோர் அடங்குவர்.

## மேற்கோள்கள்

## மூலம்
* 

பகுப்பு:மல்லபும் மன்னர்கள்
சுங்கை சட்டமன்றத் தொகுதி

**சுங்கை சட்டமன்றத் தொகுதி** (**N57**) (மலாய்: *Bahagian Pilihan Raya Sungkai*; ஆங்கிலம்: *Sungkai State Constituency*; சீனம்: 松凯特州选区) என்பது மலேசியா, பேராக், பத்தாங் பாடாங் மாவட்டத்தில் உள்ள ஒரு சட்டமன்றத் தொகுதி ஆகும். இந்தச் சட்டமன்றத் தொகுதி தஞ்சோங் மாலிம் மக்களவைத் தொகுதியில் (**P077**) உள்ளது. 

சுங்கை சட்டமன்றத் தொகுதி 1986-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் மாநிலத் தேர்தல் நடைபெற்றது. இந்தத் தொகுதியில் மொத்தம் 49 வாக்குச் சாவடிகள் உள்ளன.

1995-ஆம் ஆண்டில் இருந்து சுங்கை சட்டமன்றத் தொகுதி, பேராக் மாநில சட்டமன்றத்தில் பிரதிநிதிக்கப் படுகிறது. தற்போது சிவநேசன் அச்சுலிங்கம் என்பவர் இந்தச் சட்டமன்றத் தொகுதியின் உறுப்பினராக உள்ளார். இவர் பேராக் மாநில ஆட்சிக்குழு உறுப்பினரும் ஆவார். மலேசியாவில் மாநில ஆட்சிக்குழு உறுப்பினர் என்பவர் மாநில அமைச்சர் தகுதியைக் கொண்டவர் ஆகும்.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* சிவநேசன் அச்சுலிங்கம்
* சுங்கை
* பேராக் மாநில ஆட்சிக்குழு
* மலேசியப் பொதுத் தேர்தல், 2022
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:பேராக் சட்டமன்றத் தொகுதிகள்
பிரகாசு மல்லா

**பிரகாசு மல்லா** (*Prakash Malla*) மல்லபூமின் 26ஆவது மன்னராக இருந்தார். இவர் 1097 முதல் 1102 வரை ஆட்சி செய்தார்.

## ஆட்சி
பிரகாசு மல்லா துவாரகேசுவர் ஆற்றின் வடகிழக்கு மூலையில் ஒரு கிராமத்தை நிறுவினார். மேலும் பிரகாசு படித்துறை வணிக மையத்தையும் நிறுவினார்.

## மேற்கோள்கள்

## ஆதாரங்கள்

பகுப்பு:மல்லபும் மன்னர்கள்
பகுப்பு:மல்லா மன்னர்கள்
இராம் மல்லா

**சத்ரா** என்றும் அழைக்கப்படும் **இராம் மல்லா** (*Ram Malla*) மல்லபூமின் முப்பத்து மூன்றாவது மன்னராக இருந்தார். இவர் 1185 முதல் 1209 வரை ஆட்சி செய்தார்.

## வரலாறு
இராம் மல்லா தனது மாநிலத்தின் இராணுவ படையினை வலுப்படுத்தினார்.

## மேற்கோள்கள்

## ஆதாரங்கள்

பகுப்பு:மல்லபும் மன்னர்கள்
பகுப்பு:மல்லா மன்னர்கள்
ராகுல் பிரகாஷ்

**இராகுல் பிரகாசு கோல்** (*Rahul Prakash Kol*) (4 ஆகத்து 1983 – 2 பெப்ரவரி 2023) இந்திய அரசியல்வாதி ஆவார். இவர் உத்தரப் பிரதேச மாநிலத்தின் சன்பேய் சட்டமன்றத் தொகுதியிலிருந்து தேர்ந்தெடுக்கப்பட்ட உத்தரப் பிரதேச சட்டமன்ற உறுப்பினராகப் பணியாற்றினார். இவர் அப்னா தளம் (சோனேலால்) கட்சியைச் சேர்ந்தவர்.

இவர் 2017 மற்றும் 2022ஆம் ஆண்டுகளில் நடைபெற்ற சட்டமன்றத் தேர்தல்களில் வெற்றி பெற்று, 17-ஆம் மற்றும் 18-ஆம் உத்தரப் பிரதேச சட்டமன்ற உறுப்பினராக இருந்தார்.

## அரசியல் வாழ்க்கை
இராகுல் பிரகாசு கோல் 2017ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் முதன்முறையாக சட்டமன்ற உறுப்பினராகத் தேர்ந்தெடுக்கப்பட்டார். இதன் பின்னர் 2022ஆம் ஆண்டு நடைபெற்ற தேர்தலில் போட்டியிட்ட இவர், மீண்டும் தேர்ந்தெடுக்கப்பட்டு 18-ஆம் சட்டமன்றத்தில் உறுப்பினராகப் பணியாற்றினார்.

## பதவிகள்

## இறப்பு
2023 பிப்ரவரி 2 அன்று, மும்பையில் உள்ள மருத்துவமனையில் புற்றுநோய் காரணமாக உயிரிழந்தார்.

## மேலும் பார்க்க
* உத்தரப் பிரதேச சட்டமன்றம்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
பிரித்வி மல்லா

**பிருத்வி மல்லா** (*Prithwi Malla*) மல்லா வம்சத்தின் மன்னராக இருந்தார். இவர் 1295 முதல் 1319 வரை ஆட்சி செய்தார்.

## வரலாறு
பிருத்வி மல்லா மல்லா வம்சத்தின் ஒரு முக்கியமான சமூக-அரசியல் நபராக கருதப்படுகிறார். இவர் கட்டிடக்கலை பாணிகளிலிருந்து ஊகிக்கப்பட்டபடி, சிவபெருமானுக்கு அர்ப்பணிக்கப்பட்ட இரண்டு கோயில்களின் மறுசீரமைப்பு மற்றும் மறுகட்டமைப்பில் பணியாற்றியுள்ளார். இவை பிசுணுபூரிலிருந்து 8 கிலோமீட்டர் தொலைவில் உள்ள திகாரில் உள்ள செப்புக்காலம் தளத்தில் உள்ள சைலேசுவரர் மற்றும் சரேசுவரர் கோயில் ஆகும். இன்றுவரை இந்த இரண்டு கோயில்களும் பக்தர்களுக்கு மட்டுமல்லாமல் அறிஞர்களுக்கும் சுற்றுலாப் பயணிகளுக்கும் சிறப்பு முக்கியத்துவம் வாய்ந்தவை.

## மேற்கோள்கள்

## மூலம்
* 

பகுப்பு:மல்லபும் மன்னர்கள்
பகுப்பு:மல்லா மன்னர்கள்
திலோயி சட்டமன்றத் தொகுதி

**திலோயி சட்டமன்றத் தொகுதி** *(Tiloi assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது அமேதி மாவட்டத்தில் அமைந்துள்ளது. திலோயி, அமேதி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
ஒண்டிமுனியும் நல்லபாடனும்

**ஒண்டிமுனியும் நல்லபாடனும்** (*Ondimuniyum Nallapadanum*) என்பது சுகவனம் ஆர் இயக்ககா கருப்பசாமி தயாரித்த 2025ஆம் ஆண்டு வெளியான இந்தியத் தமிழ் மொழி நாடகத் திரைப்படமாகும். இந்தப் படத்தில் பரோட்டா முருகேசன், விஜயன் தியா, வித்யா சக்திவேல் ஆகியோர் முக்கிய வேடங்களில் நடித்துள்ளனர். சித்ரா நாகராஜன், லொல்லு சபா விகடன், எம். கார்த்திகேசன், வேப்படை முருகன் மற்றும் நக்கலைட்சு மீனா ஆகியோர் துணை வேடங்களில் நடித்தனர். நடராஜன் சங்கரன் இசையமைக்க, ஜே. டி. விமல் ஒளிப்பதிவு செய்ய, அரி பிரசாத் ஒலி வடிவமைப்பு செய்திருந்தார்.

## நடிப்பு

* பரோட்டா முருகேசன்
* விஜயன் தியா
* வித்யா சக்திவேல்
* சித்ரா நாகராஜன்
* லொல்லு சபா விகடன்
* எம். கார்த்திகேசன்
* வேப்படை முருகன்
* நக்கலைட்சு மீனா

## விமர்சனம்
தி *[[தி டைம்ஸ் ஆஃப் இந்தியா|டைம்ஸ் ஆஃப் இந்தியா]]* ரூபா இராதாகிருஷ்ணன் 2.5/5 நட்சத்திரங்களை கொடுத்து, "நல்லபாடனைத் தவிர மற்ற கதாபாத்திரங்களை சரியாக நிறுவத் தவறிவிட்டனர் என்றும் கதாபாத்திரங்கள் பெரும்பாலும் ஒரு பரிமாணமாக எழுதப்பட்டுள்ளதாகவும் இதன் விளைவாக, உலகத்தைக் கட்டியெழுப்புவதும் பங்குகளும் முழுமையாக உணரப்படவில்லை என்றும் படம் மேம்போக்கான முயற்சியாக முடிவடைகிறது" என்று தெரிவித்திருந்தார். சினிமா எக்சுபிரசின் பிரசாந்த் வல்லவன் 2/5 நட்சத்திரங்களைக் கொடுத்திருந்தார். மேலும் இத்திரைப்படம் தினத் தந்தி, இந்து தமிழ் திசை, விகடன் போன்ற செய்தி நிறுவனங்களாலும் விமர்சனம் செய்யப்பட்டது.

## மேற்கோள்கள்

## வெளியிணைப்புகள்
* 

பகுப்பு:2025 திரைப்படங்கள்
பகுப்பு:இந்தியத் தமிழ்த் திரைப்படங்கள்
ஜாஹித் பெக்

**ஜாஹித் பெக்** (*Zahid Beg*) (3 சூன் 1964 அன்று பிறந்தவர்) இந்திய அரசியல்வாதி ஆவார். இவர் உத்தரப் பிரதேசம் மாநிலத்தின் பதோஹி  சட்டமன்றத் தொகுதியிலிருந்து, சமாஜ்வாதி கட்சி சார்பில் தேர்ந்தெடுக்கப்பட்ட உத்தரப் பிரதேச சட்டமன்ற உறுப்பினராக பணியாற்றி வருகிறார்.

இவர் 2012 முதல் 2017 வரை நடைபெற்ற 16-ஆம் உத்தரப் பிரதேச சட்டமன்றத்தில் உறுப்பினராக இருந்தார். பின்னர் 2022 ஆம் ஆண்டு நடைபெற்ற சட்டமன்றத் தேர்தலில் மீண்டும் பதோஹி தொகுதியிலிருந்து வெற்றி பெற்று சட்டமன்ற உறுப்பினராகத் தேர்ந்தெடுக்கப்பட்டார்.

இவரது தந்தையான மறைந்த டாக்டர் யூசுப் பெக், மிர்சாபூர் மக்களவைத் தொகுதியிலிருந்து லோக்சபா உறுப்பினராகத் தேர்ந்தெடுக்கப்பட்டவர். இவர் இந்திய தொழிலாளர் இயக்கத்தில் முக்கிய பங்காற்றியவராகவும், ஹிந்த் மஜ்தூர் கிசான் பஞ்சாயத் அமைப்பின் துணைத் தலைவராகவும் பணியாற்றியுள்ளார்.

## அரசியல் வாழ்க்கை
* 2012 மற்றும் 2022 ஆம் ஆண்டுகளில் நடைபெற்ற உத்தரப் பிரதேச சட்டமன்றத் தேர்தல்களில், பதோஹி தொகுதியிலிருந்து சமாஜ்வாதி கட்சி வேட்பாளராக வெற்றி பெற்றார்.
* 2012–2013: உத்தரப் பிரதேச சட்டமன்ற நூலகக் குழு உறுப்பினர்
* பதோஹி மாவட்ட சமாஜ்வாதி கட்சியின் முன்னாள் மாவட்டத் தலைவர்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
நீல் ரத்தன் சிங் பட்டேல்

**நீல் ரத்தன் சிங் பட்டேல்** (*Neel Ratan Singh Patel*) (7 நவம்பர் 1971 அன்று பிறந்தவர்) இந்திய அரசியல்வாதி ஆவார். இவர் இந்தியாவில் உள்ள உத்தரப் பிரதேசம் மாநிலத்தின் வராணாசி மாவட்டத்தில் அமைந்துள்ள சேவாபுரி சட்டமன்றத் தொகுதியை பிரதிநிதித்துவப்படுத்தும் 17-ஆம் உத்தரப் பிரதேச சட்டமன்ற உறுப்பினராக உள்ளார்.

இவர் பாரதிய ஜனதா கட்சி (*BJP*) உறுப்பினராக உள்ளார். இதற்கு முன் அப்னா தல் (சோனேலால்) கட்சியைச் சேர்ந்தவராகவும் இருந்துள்ளார்.

## அரசியல் வாழ்க்கை
நீல் ரத்தன் சிங் பட்டேல் 2017 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் சேவாபுரி தொகுதியிலிருந்து தேர்ந்தெடுக்கப்பட்டார். அத்துடன், 2017 முதல் தொடர்ந்து சேவாபுரி சட்டமன்றத் தொகுதியை பிரதிநிதித்துவப்படுத்தி வருகிறார்.

## தனிப்பட்ட வாழ்க்கை
நீல் ரத்தன் சிங் பட்டேல் 1971 ஆம் ஆண்டு நவம்பர் 7 அன்று வராணாசியில், ஒரு குர்மி குடும்பத்தில் பிறந்தார்.

## பதவிகள்

## மேலும் பார்க்க
* உத்தரப் பிரதேச சட்டமன்றம்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
துரோனோ சட்டமன்றத் தொகுதி

**துரோனோ சட்டமன்றத் தொகுதி** (**N33**) (மலாய்: *Bahagian Pilihan Raya Tronoh*; ஆங்கிலம்: *Tronoh State Constituency*; சீனம்: 特罗诺州选区) என்பது மலேசியா, பேராக், பத்து காஜா மாவட்டத்தில் உள்ள ஒரு சட்டமன்றத் தொகுதி ஆகும். இந்தச் சட்டமன்றத் தொகுதி பத்து காஜா மக்களவைத் தொகுதியில் (**P066**) உள்ளது. 

துரோனோ சட்டமன்றத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் மாநிலத் தேர்தல் நடைபெற்றது. இந்தத் தொகுதியில் மொத்தம் 12 வாக்குச் சாவடிகள் உள்ளன.

2004-ஆம் ஆண்டில் இருந்து துரோனோ சட்டமன்றத் தொகுதி, பேராக் மாநில சட்டமன்றத்தில் பிரதிநிதிக்கப் படுகிறது. தற்போது இஸ்டீவன் திவ் தி சியாங் *(Steven Tiw Tee Siang)* என்பவர் இந்தச் சட்டமன்றத் தொகுதியின் உறுப்பினராக உள்ளார்.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* வி. சிவகுமார்
* துரோனோ
* பேராக் மாநில ஆட்சிக்குழு
* மலேசியப் பொதுத் தேர்தல், 2022
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:பேராக் சட்டமன்றத் தொகுதிகள்
தினநாத் பாஸ்கர்

**தினநாத் பாஸ்கர்** (*Dinanath Bhaskar*) (10 மார்ச்சு 1963 அன்று பிறந்தவர்) இந்திய அரசியல்வாதி ஆவார். இவர் உத்தரப் பிரதேசம் மாநில அரசியல்வாதி ஆவார். ஒரு காலத்தில் கன்சிராமின் நெருங்கிய கூட்டாளியாக இருந்த இவர், பகுஜன் சமாஜ் கட்சி நிறுவன உறுப்பினராக இருந்தார்.

1993ஆம் ஆண்டு, சமாஜ்வாதி கட்சி–பகுஜன் சமாஜ் கட்சி கூட்டணி ஆட்சியில், இவர் உத்தரப் பிரதேசத்தின் சுகாதார அமைச்சராகப் பணியாற்றினார். 1996ஆம் ஆண்டு பகுஜன் சமாஜ் கட்சியினைவிட்டு சமாஜ்வாதி கட்சியில் இணைந்தார். 2009ஆம் ஆண்டு மீண்டும் பகுஜன் சமாஜ் கட்சியில் சேர்ந்த இவர், 2015ஆம் ஆண்டு பாரதிய ஜனதா கட்சியில் இணைந்தார்.

2017ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், அவுரை தொகுதியில் பகுஜன் சமாஜ் கட்சியின் வேட்பாளராக வெற்றி பெற்று, மூன்றாவது முறையாக சட்டமன்ற உறுப்பினராகத் தேர்ந்தெடுக்கப்பட்டார்.

2022ஆம் ஆண்டு நடைபெற்ற சட்டமன்றத் தேர்தலில், நான்காவது முறையாகவும் சட்டமன்ற உறுப்பினராகத் தேர்ந்தெடுக்கப்பட்டார். 
தற்போது இவர் உத்தரப் பிரதேச சட்டமன்றத்தின் பொது கணக்குக் குழு உறுப்பினராக பணியாற்றி வருகிறார்.

## அரசியல் வாழ்க்கை

கன்ஷிராமின் நெருங்கிய தோழராக இருந்த தினநாத் பாசுகர், 1993ஆம் ஆண்டு நடைபெற்ற சட்டமன்றத் தேர்தலில் சண்டௌலி சட்டமன்றத் தொகுதியிலிருந்து பகுஜன் சமாஜ் கட்சி வேட்பாளராக வெற்றி பெற்று, முதன்முறையாக உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார்.

அந்த காலகட்டத்தில், உத்தரப் பிரதேசத்தின் சாதி அடிப்படையிலான அரசியலில் இவர் சர்ச்சைக்குரிய நபராகக் கருதப்பட்டார். தலித் மற்றும் சிறுபான்மை சமூகங்களுக்கு ஆதரவாக செயல்பட்டதன் காரணமாக, உயர்சாதி சமூகங்களின் கடும் எதிர்ப்பையும் சந்தித்தார்.

1996ஆம் ஆண்டு, பகுஜன் சமாஜ் கட்சியை விட்டு சமாஜ்வாதி கட்சியில் இணைந்து, பதோகி சட்டமன்றத் தொகுதியில் போட்டியிட்டார். ஆனால் இந்தத் தேர்தலில் தோல்வியடைந்தார்.

2002ஆம் ஆண்டு நடைபெற்ற சட்டமன்றத் தேர்தலில், பதோகி சட்டமன்றத் தொகுதியில் போட்டியிட்டு வெற்றி பெற்று இரண்டாவது முறையாக சட்டமன்ற உறுப்பினரானார்.

2015 ஏப்ரல் 4 அன்று பகுஜன் சமாஜ் கட்சியிலிருந்து விலகிய இவர், ஒரு மாதத்திற்குப் பிறகு பகுஜன் சமாஜ் கட்சியில் இணைந்தார்.

## பதவிகள்
* 1993–1995: உத்தரப் பிரதேச சட்டமன்ற உறுப்பினர் – சண்டௌலி
* 1993: சுகாதாரம், குடும்ப நலன் மற்றும் கிராம வளர்ச்சி அமைச்சர் – உத்தரப் பிரதேசம்
* 2002–2007: உத்தரப் பிரதேச சட்டமன்ற உறுப்பினர் – பதோஹி
* 2002–2004: மாநில அமைச்சர்
* 2004–2007: பட்டியலிடப்பட்ட சாதி / பழங்குடியினர் ஆணையம் தலைவர் – உத்தரப் பிரதேசம்
* 2017–2022: உத்தரப் பிரதேச சட்டமன்ற உறுப்பினர் – அவுரை
* 2022–தற்போது: நான்காவது முறையாக சட்டமன்ற உறுப்பினர் – அவுரை
* 2022–தற்போது: பொது கணக்குக் குழு உறுப்பினர் – உத்தரப் பிரதேச சட்டமன்றம்
* 2025–தற்போது: பட்டியலிடப்பட்ட சாதி, பழங்குடியினர் மற்றும் அறிவிக்கப்பட்ட பழங்குடிகள் இணைக் குழு தலைவர் – உத்தரப் பிரதேச சட்டமன்றம்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
விபுல் துபே

**விபுல் துபே** (*Vipul Dubey*) (27 சனவரி 1982 அன்று பிறந்தவர்) இந்திய அரசியல்வாதி மற்றும் விவசாயி ஆவார். இவர் உத்தரப் பிரதேசம் மாநிலத்தின் ஞான்பூர் தொகுதியிலிருந்து தேர்ந்தெடுக்கப்பட்ட 18-ஆம் உத்தரப் பிரதேச சட்டமன்ற உறுப்பினராக உள்ளார்.  
இவர் நிஷாத் கட்சியைச் சேர்ந்தவர்.

## ஆரம்ப வாழ்க்கை
விபுல் துபே 27 சனவரி 1982 அன்று மில்கி என்ற ஊரில், ராம் சாகர் துபே அவர்களின் குடும்பத்தில் பிறந்தார். இவர் சங்கீதா தேவியை திருமணம் செய்துகொண்டார். இந்தத் தம்பதிக்கு மூன்று குழந்தைகள் உள்ளனர்.

## கல்வி
விபுல் துபே, ஞான்பூர் நகரில் அமைந்துள்ள காசி நரேஷ் அரசு முதுநிலை கல்லூரியில் கலைப் பிரிவில் முதுகலை பட்டம் பெற்றுள்ளார்.

## பதவிகள்

## மேற்கோள்கள்

பகுப்பு:உத்தரப் பிரதேச சட்டப் பேரவை
பகுப்பு:உத்தரப் பிரதேச சட்டமன்ற உறுப்பினர்கள்
அனவிலாசம்

**அனவிலாசம்** *(Anavilasam)* என்பது இந்திய மாநிலமான கேரளத்தின் இடுக்கி மாவட்டத்தில் உள்ள ஒரு கிராமம்.

## மக்கள் தொகை
2011 மக்கள் தொகை கணக்கெடுப்பின்படி, கிராமத்தின் மக்கள் தொகை 7,549 ஆகவும், அதில் 3,730 ஆண்களும் 3,819 பெண்களும் உள்ளனர். இந்த கிராமமானது 29.63 கிமீ 2 (11.44 சதுர மைல்) பரப்பளவைக் கொண்டுள்ளது, இதில் 2,006 குடும்பங்கள் வசிக்கின்றன. இந்த ஊரில், 8.6% மக்கள் 6 வயதுக்குட்பட்டவர்களாவர். கிராமமானது சராசரி கல்வியறிவு தேசிய சராசரியான 74% ஐ விட 87% அதிகமாகவும், மாநில சராசரியான 94% ஐ விட குறைவாகவும் இருந்தது; ஆண் கல்வியறிவு 91% ஆகவும், பெண் கல்வியறிவு 83.2% ஆகவும் இருந்தது.

## மேற்கோள்கள்

பகுப்பு:இடுக்கி மாவட்டத்தில் உள்ள ஊர்களும் நகரங்களும்
கவசம் (புராணம்)

சில புராண நூல்களில் கவசம் என்னும் தோத்திரப்பகுதி உள்ளது. போர்வீரர்கள் தோலாலும், இரும்பாலும் செய்யப்பட்ட கவசங்களைத் தம் உடலில் அணிந்துகொண்டு போரிடுவது வழக்கம். பகைவரின் வாள், வேல், அம்பு தாக்காமல் அவர்கள் அணிந்துள்ள கவசம் அவர்களுக்குப் பாதுகாப்பு தரும். 

அதுபோல இறைவன் பெயரைச் சொல்லி "என் இன்ன உறுப்பைக் காக்கவைண்டும்" என்று வேண்டினால், அந்தக் கடவுள் வேண்டுபவரின் அந்த உறுப்பினைக் காப்பாற்றுவான் என நம்பினர். இவை தோத்திரக் கவசம். சில புராண நூல்கள் இப்படித் தோத்திரம் செய்து இன்னார் பயன் அடைந்தார் என்று கூறுகின்றன. 

## கவசம்

* (சக்தி கவசம்) - வரதுங்க ராம பாண்டியர் பாடிய பிரமோத்திர காண்டம் நூலில் அத்தியாயம் 12-ல் 20 பாடல்கள் கவசப் பாடல்கள். இது பத்திராயு என்னும் அரசகுமரனுக்கு விடபமுனிவர் அருளிச் செய்த சக்தி கவசம். (இது வச்சிர-பஞ்சாங்கம் என்னும் பெயரில் சொல்லப்பட்டுள்ளது) 
* (உமாதேவி கவசம்) - அதிவீர ராம பாண்டியர் பாடிய காசி காண்டம் என்னும் நூலில் அத்தியாயம் 72-ல் 13 பாடல் (இது துர்க்கன் என்னும் அரக்கனை வதைத்த உமாதேவியைத் தேவர்கள் துதித்தது)
* (இலக்குமி கவசம்) - காசிகாண்டம் நூலில் அத்தியாயம் 5-ல் 7 பாடல் இலக்குமி கவசம். (அகத்திய முனிவர் துதித்தது)
* (இலக்குமி கவசம்) - காசிகாண்டம் அத்தியாயம் 10-ல் 8 பாடல் (சிவசன்மா துதித்தது)
* (நாராயண கவசம்) - மாக புராணம் - மார்க்கண்டன் பிறப்புரைத்த அத்தியாயம் - 17 பாடல் 
* (விசிவரூப கவசம்) - செவ்வை சூடுவார் பாகவதம் - கந்தம் 6 - அத்தியாயம் 4 - 25 பாடல் - விசுவரூபன் இந்திரனுக்கு உரைத்தது. 
* '''கந்தசஷ்டி கவசம்''' - தேவராய சாமி பாடியது - 18 ஆம் நூற்றாண்டு - அகவல் பா
* **விநாயக கவசம்** - 9 பாடல் - கச்சியப்ப முனிவர் பாடியது - 18 ஆம் நூற்றாண்டு 
* **சண்முக கவசம்** - 30 பாடல் - பாம்பன் குமர குருபரசாமி பாடியது -  20 ஆம் நூற்றாண்டு 
15 ஆம் நூற்றாண்டுக்குப் பிறகு தமிழகத்தில் போர்கள் மிகுந்தன. அதனால் இறை நம்பிக்கையில் கவசங்களைப் பாடினர். 
* இடும்பன் கவசம்
* கடம்பன் கவசம்
ஆகியவை பிற்காலத்தில் மக்கள் பேசும் வழக்கு மொழியில் தோன்றியவை.

## மேற்கோள்

பகுப்பு:புராணங்கள்
ஜெ. வைத்தியநாதன்

**ஜே. வி**  என்று அழைக்கப்படும் **ஜே. வைத்தியநாதன்** (*J. Vaidhyanathan*) என்பவர் தமிழ்நாட்டைச் சேர்ந்த மிருதங்கக் கலைஞர் ஆவார். இவர் யுவ கலா பாரதி விருது, வேலூர் கோபாலாச்சாரியார் நினைவு விருது, இசைப் பேரொளி விருது போன்ற விருதுகளைப் பெற்ற முதல் மிருதங்கக் கலைஞர் ஆவார். தமிழ்நாட்டில் கலைஞர்களுக்கு வழங்கப்படும் மிக உயரிய குடிமக்கள் விருதான கலைமாமணியும், பயிற்சி பெறும் கலைஞர்களுக்கு வழங்கப்படும் மிக உயரிய அங்கீகாரமான சங்கீத நாடக அகாடமி விருது உள்ளிட்ட பல விருதுகளையும் இவர் பெற்றுள்ளார்.

## வாழ்க்கை வரலாறு
இவர் தமிழ்நாட்டின் காஞ்சிபுரம் அருகே உள்ள தாமல் என்ற இடத்தில் கருநாடக இசைக் கலைஞரான டி. கே. ஜெயராமன், ஜே. ஜெயலட்சுமி இணையருக்கு மகனாக 1965 ஏப்ரல் 22 அன்று பிறந்தார். இவர் தன் பெற்றோரின் மூன்று குழந்தைகளில் இளையவராவார். இவர் பிறந்த சில ஆண்டுகளுக்குப் பிறகு குடும்பம் சென்னைக்கு குடிபெயர்ந்தது.

இவர் டி. கே. பட்டம்மாளின் மருமகன் ஆவார். புகழ்பெற்ற கருநாடக இசைக்கலைஞர்களின் குடும்பத்தைச் சேர்ந்தவர், இவர் மிகச் சிறிய வயதிலேயே இசையைக் கற்கத் தொடங்கினார்.  வைத்தியநாதன் மிருதங்க இசையை பாலக்காடு ராஜாமணி, திண்டுக்கல் இராமமூர்த்தி, ஸ்ரீநிவாசன், தஞ்சாவூர் ராம்தாஸ், டி. கே. மூர்த்தி ஆகியோரிடம் கற்றார். இவரது சகோதரி சி. சுகன்யாவும் ஒரு கருநாடக இசைப் பாடகியாவார்.

இவர் டி. கே. ஜெயராமன், டி. கே. பட்டம்மாள், எம். எஸ். சுப்புலட்சுமி, எம். எல். வசந்தகுமாரி, கே. வி. நாராயணசுவாமி, செம்மங்குடி சீனிவாச ஐயர், எம். பாலமுரளிகிருஷ்ணா, டி. என். கிருஷ்ணன், எம். எஸ். கோபாலகிருஷ்ணன், எஸ். பாலசந்தர், லால்குடி ஜெயராமன் போன்ற பல பிரபல கருநாடக இசைக்கலைஞர்களுக்கு மிருதங்கம் வாசித்துள்ளார். 1985 ஆம் ஆண்டில் இந்திய அரசாங்கத்தால் இவருக்கு இளநிலை உதவித்தொகை வழங்கப்பட்டது.

### தனிப்பட்ட வாழ்க்கை
பட்டம்மாளின் இசை குறித்து முனைவர் பட்டம் பெற்ற இவரின் மனைவி பூர்ணா, 2005 முதல் திருமலை திருப்பதி தேவஸ்தானத்தால் நடத்தப்படும் திருப்பதியில் உள்ள எஸ்.வி. இசை மற்றும் நடனக் கல்லூரியில் வயலின் விரிவுரையாளராகப் பணியாற்றி வருகிறார்.

## விருதுகளும்  கௌரவங்களும்

* சங்கீத நாடக அகாதமி விருது 2016 
* தமிழக அரசிடமிருந்து கலைமாமணி (2006) 
* யுவ கலா பாரதி விருது 
* ஸ்ருதி இதழிலிருந்து வேலூர் கோபாலாச்சாரியார் நினைவு விருது 
* கார்த்திக் ஃபைன் ஆர்ட்ஸிலிருந்து *இசை பேரொளி* பட்டம் 
* சென்னை இசை அகாடமியின் விருது 2019 

## மேற்கோள்கள்

பகுப்பு:இந்தியத் தமிழர்
பகுப்பு:சங்கீத நாடக அகாதமி விருது பெற்றவர்கள்
பகுப்பு:கருநாடக இசைக்கருவிக் கலைஞர்கள்
பகுப்பு:மிருதங்கக் கலைஞர்கள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
பகுப்பு:இசைப் பேரொளி விருது பெற்றவர்கள்
பீர் மல்லா

**பீராமல்லா** (*Bir Malla*) என்று அழைக்கப்படும் **பீர் மல்லா** மல்லபூமின் நாற்பத்தேழாவது மன்னராக இருந்தார். இவர் கிபி 1501 முதல் கிபி 1554 வரை ஆட்சி செய்தார்.

## மேற்கோள்கள்

## மூலம்
* 

பகுப்பு:மல்லபும் மன்னர்கள்
பகுப்பு:மல்லா மன்னர்கள்
தாரி மல்லா

**தாரி மல்லா** (*Dhari Malla*) மல்லா வம்சத்தின் நாற்பத்தெட்டு மன்னராக இருந்தவர் ஆவார். இவர் கிபி 1554 முதல் கிபி 1565 வரை ஆட்சி செய்தார்.

## வரலாறு
தாரி மல்லா (கிபி 1554 முதல் கிபி 1565 வரை) பீர் மல்லாவின் மூத்த மகன் தில்லியின் பேரரசர் அக்பருக்கு சமகாலத்தவர். இவரது ஆட்சியின் போது, மல்லபூம் முகலாய ஆட்சி கட்டுப்பாட்டில் சேர்க்கப்பட்டதாக கூறப்படுகிறது. பேரரசரின் மேலாதிக்கத்தை அங்கீகரித்த முதல் மல்ல மன்னர் இவர்தான். மேலும் கப்பம் செலுத்துவதாக உறுதியளித்தார். அக்பர் தனது நிர்வாகத்தின் வசதிக்காக தனது இராஜ்யத்தை பதினைந்து பிரிவுகளாக அல்லது சுபாக்களாகப் பிரித்தார். ஒவ்வொரு சுபாவும் ஒரு நஜீம் அல்லது சிபாகாசலரின் கட்டுப்பாட்டிலிருந்தது. வங்காளம், பீகார், ஒடிசா ஆகியவை இணைந்து சுபாவை உருவாக்கின. இந்த சுபாவின் நஜீம் மல்ல இராஜ்ஜியத்திற்கு ஒரு லட்சம் எண்பதாயிரம் ரூபாய் வரி விதித்தார். வரி செலுத்த வேண்டிய பணத்தை தாரி மல்லா எப்போதும் தந்திரமாக திரும்பப் பெறுவார் என்று கூறப்படுகிறது. இருப்பினும் இவர் மிகவும் தொந்தரவாக உணர்ந்தார். நஜீமின் நடத்தை குறித்து அவமானகரமான மற்றும் பாதுகாப்பற்ற உணர்வைக் கொண்டிருந்தார், தாரி மல்லா. பாதுகாப்பின்மை உணர்வு காரணமாக, இவர் தனது இராஜ்ஜியத்தின் பாதுகாப்பில் கவனம் செலுத்தினார். இவர் ஏராளமான சுடுகலன், பீரங்கி போன்றவற்றை சேகரித்தார்.

## மேற்கோள்கள்

## மூலம்
* 

பகுப்பு:மல்லபும் மன்னர்கள்
பகுப்பு:மல்லா மன்னர்கள்